AOT:คาดกำไร 3Q59 แกร่งต่อเนื่อง-ซื้อปลื้มยอดผู้โดยสารเดือนก.ค.โต 2 หลัก
AOT คาดกำไรหลักไตรมาส 3/59 (ปิด มิ.ย.59) แกร่งต่อเนื่องเพิ่ม 17% เทียบช่วงเดียวกันของปีก่อนเป็น 4.8 พันล้านบาท แรงสนับสนุนมาจากรายได้ที่เติบโตแข็งแกร่งและค่าใช้จ่ายดอกเบี้ยที่ปรับลดลง แม้คาดการณ์กำไรหลักไตรมาส 3/59 อ่อนลง 15.6% เทียบไตรมาสก่อนหน้าแต่ไม่น่ากังวล เพราะเป็นไปตามปัจจัยฤดูกาลAOT คาดกำไรหลักไตรมาส 3/59 (ปิด มิ.ย.59) แกร่งต่อเนื่องเพิ่ม 17% เทียบช่วงเดียวกันของปีก่อนเป็น 4.8 พันล้านบาท แรงสนับสนุนมาจากรายได้ที่เติบโตแข็งแกร่งและค่าใช้จ่ายดอกเบี้ยที่ปรับลดลง แม้คาดการณ์กำไรหลักไตรมาส 3/59 อ่อนลง 15.6% เทียบไตรมาสก่อนหน้าแต่ไม่น่ากังวล เพราะเป็นไปตามปัจจัยฤดูกาล
4 ส.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (4 ส.ค.) ว่า บริษัท ท่าอากาศยานไทย จำกัด (มหาชน) หรือ AOT คาดกำไรหลักไตรมาส 3/59 (ปิด มิ.ย.59) แกร่งต่อเนื่องเพิ่ม 17% เทียบช่วงเดียวกันของปีก่อนเป็น 4.8 พันล้านบาท แรงสนับสนุนมาจากรายได้ที่เติบโตแข็งแกร่งและค่าใช้จ่ายดอกเบี้ยที่ปรับลดลง แม้คาดการณ์กำไรหลักไตรมาส 3/59  อ่อนลง 15.6% เทียบไตรมาสก่อนหน้าแต่ไม่น่ากังวล เพราะเป็นไปตามปัจจัยฤดูกาล
คาดว่ารายได้ที่ไม่ได้มาจากธุรกิจการบินจะเติบโตได้สูงกว่ารายได้ที่เกี่ยวกับการบิน ผลพวงจากการขยายพื้นที่สำหรับบริหารพาณิชย์ที่สนามบินดอนเมืองเป็นจำนวนมาก
ข่าวดีคือ จำนวนผู้โดยสารต่างประเทศกลับมาเติบโตเป็นตัวเลข 2 หลัก (double digits) ได้อีกครั้งในเดือน ก.ค.59 ที่ผ่านมาเป็น 12.9% เทียบช่วงเดียวกันของปีก่อนหลังจากเดือน พ.ค.และมิ.ย.ที่เติบโตหลักเดียวคือ +9.5% และ +7.5% ตามลำดับ
แนะนำ ซื้อ กำหนดราคาพื้นฐานไว้ที่ 470.00 บาท ราคาปิดมีส่วนเพิ่มได้อีก 19% ยังชอบ AOT ในประเด็นการเป็นผู้นำให้บริการสนามบินหลักเชิงพาณิชย์น้อยรายในไทย มีแนวโน้มเติบโตสดใส และได้ประโยชน์จากนักท่องเที่ยวเดินทางมายังไทยกันอย่างคึกคัก